

VLADA REPUBLIKE HRVATSKE

Zagreb, 7. rujna 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo unutarnjih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o pružanju žurne pomoći u speleološkom spašavanju Republici Turskoj |

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

Na temelju članka 63. stavaka 1. i 3. Zakona o sustavu civilne zaštite („Narodne novine“, br. 82/15., 118/18., 31/20., 20/21. i 114/22.), Vlada Republike Hrvatske je na sjednici održanoj \_\_\_\_\_\_\_\_\_ 2023. donijela

**O D L U K U**

**o pružanju žurne pomoći u speleološkom spašavanju Republici Turskoj**

**I.**

Vlada Republike Hrvatske donosi Odluku o upućivanju državnog intervencijskog modula civilne zaštite za speleološko spašavanje s ciljem operativnog djelovanja u svrhu pružanja žurne međunarodne pomoći u Republici Turskoj.

**II.**

Ministarstvo unutarnjih poslova zadužuje se angažirati 22 pripadnika državnog intervencijskog modula civilne zaštite za speleološko spašavanje s pripadajućom opremom za samodostatan rad na terenu.

**III.**

Financijska sredstva potrebna za provedbu ove Odluke osigurana su u Državnom proračunu Republike Hrvatske za 2023. godinu na pozicijama Ministarstva unutarnjih poslova te iz sredstava Hrvatske gorske službe spašavanja.

**IV.**

Zadužuje se Ministarstvo unutarnjih poslova, Ravnateljstvo civilne zaštite za organizaciju i koordinaciju slanja državnog intervencijskog modula civilne zaštite za speleološko spašavanje u Republiku Tursku.

**V.**

Ova Odluka stupa na snagu danom donošenja.

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

U jamskom sustavu Morca, planinski lanac Taurus, južna Turska na 1000 m dubine speleolog iz američke ekspedicije, koji je istraživao duboke dijelove jamskog sustava nenadano je doživio krvarenje u probavnom traktu. Ova ozbiljna zdravstvena komplikacija zahtijeva hitnu speleološku i medicinsku intervenciju kako bi se spasio njegov život.

Kako je speleološko spašavanje izuzetno zahtjevno i složeno područje koje zahtijeva visoku stručnost, opremu i timsku suradnju, Speleološka federacija i Uprava za krizne i hitne situacije (AFAD) Republike Turske zatražili su dodatne timove kao potporu svojim speleološkim spašavateljima na terenu.

Slijedom navedenog, Ministarstvo unutarnjih poslova predlaže da Vlada Republike Hrvatske uputi pomoć u Republiku Tursku u vidu državnog intervencijskog modula civilne zaštite za speleološko spašavanje s ciljem operativnog djelovanja.